**Eesti Töötukassa teenused tööandjatele**

Sobivate töötajate leidmiseks ning tööle võtmise toetamiseks pakub töötukassa mitmeid võimalusi. Järgnevalt on tutvustatud täpsemalt 3 võimalust:

1. töötajate leidmine töötukassa koostatud **eelvaliku** kaudu (**personaliotsingu** teenus);
2. **palgatoetusega** tööle rakendumine;
3. **alaealise töötamise toetus**.
4. Soovi korral toetame tööandjat sobivate töötajate leidmisel (**personaliotsingu teenus**), tehes esmase valiku meil töötuna arvel olevate või läbi e-töötukassa tööd otsivate inimeste osas, kes võiksid töökohale sobida (nii töötud, kui ka töötavad, kes on meie portaali oma CV lisanud). Võimalik on valida kas personaliotsingu teenus toimub koos tööpakkumise avaldamisega töötukassa kodulehel või viiakse personaliotsing läbi tööpakkumist avaldamata.

Koostöös töötukassa tööandjate konsultandiga lepitakse kokku, milliseid järgmistest etappidest eelvaliku käigus kasutatakse:

* 1. **CV-de hindamine** - vastavalt tööpakkumises väljatoodud nõudmistele tehakse esmane valik;
  2. **motivatsiooni väljaselgitamine** – kliendile tutvustatakse tööandjat ning tööpakkumist ja uuritakse valmisolekut antud ametikohale tööle asumiseks;
  3. **grupitöö (vajadusel)** - sobivad kandidaadid kutsutakse töötukassasse ning viiakse läbi grupitöö, kaasates võimalusel ka tööandja esindaja.
  4. **töövestlus (vajadusel)** - viiakse läbi esmane töövestlus potentsiaalsete kandidaatidega, võimalusel kaasatakse kohe ka tööandja esindaja.

Personaliotsingu lõpus edastab tööandjate konsultant sobivate isikute info tööandjale e-töötukassa kaudu ning seejärel on tööandjal võimalik teha lõplik otsus. Teenuse kasutamiseks **võtke ühendust oma maakonna tööandjate konsultandiga** (kontaktid lehe lõpus). **NB! Kõik töötukassa teenused on nii tööotsijatele kui ka tööandjatele TASUTA.**

1. Töötuna arvel oleva isiku tööle võtmiseks on tööandjal teatud juhtudel võimalik kasutada **palgatoetuse teenust** (Ida-Virumaal, Põlvamaal, Valgamaal ja Võrumaal ka piirkondliku töökoha loomise toetust). Palgatoetus on tööandjale töötu töölerakendamiseks makstav toetus, mille eesmärk on toetada pikaajalise töötu, noore, vähenenud töövõimega, rahvusvahelise kaitse saaja või vanglast vabanenud inimese töölesaamist. Palgatoetust makstakse nii tähtajatu kui tähtajalise töösuhte korral (miinimum 6 kuud). Toetuse suurus on 50% töötaja palgakulust (brutotasu), kuid mitte rohkem, kui töölepingu seaduse § 29 lg 5 alusel kehtestatud töötasu alammäär. Palgatoetuse tingimuste kohta on täpsem info siin: <https://www.tootukassa.ee/content/toetused-ja-huvitised/palgatoetus> ja piirkondliku töökoha loomise toetuse kohta siin: <https://www.tootukassa.ee/content/toetused-ja-huvitised/piirkondlik-tookoha-loomise-toetus>.

**NB! Palgatoetuse leping peab tööandja ja töötukassa vahel olema sõlmitud enne töötu tööle asumist.**

1. 13–16-aastastele noortele tööd pakkuvad tööandjad, saavad taotleda **alaealise töötamise toetust**. Toetust makstakse, kui tööandja on eelmise kalendriaasta jooksul tasunud 13–16aastastele

töötajatele **brutotöötasudena kokku vähemalt 1000 eurot**. Toetuse suuruseks arvestatakse **iga 13–16-aastase töötaja kohta 30% tema brutotöötasust** eelmisel kalendriaastal. Täpsem info: <https://www.tootukassa.ee/content/toetused-ja-huvitised/alaealise-tootamise-toetus>.

Toetust makstakse tagasiulatuvalt eelmise kalendriaasta eest (taotlus esitada hiljemalt 31.märtsiks).

Kõigi küsimuste korral pöörduge julgelt meie maakondlikes osakonnas olevate tööandjate konsultantide poole: <https://www.tootukassa.ee/content/tooandjale-ja-partnerile/tooandjate-konsultantide-kontaktid>.